หุ้นปิดบวก 7.45 จุด ตอบรับเจรจาการค้า-เบร็กซิต เป็นบวก
หุ้นไทย วันที่ 16 ต.ค.62 ปิดตลาดที่ระดับ 1,634.46 จุด เพิ่มขึ้น 7.45 จุด (+0.46%) มูลค่าการซื้อขาย 58,534.92 ล้านบาท
16 ต.ค. 2562

หุ้นไทย วันที่ 16 ต.ค.62 ปิดตลาดที่ระดับ 1,634.46 จุด เพิ่มขึ้น 7.45 จุด (+0.46%) มูลค่าการซื้อขาย 58,534.92 ล้านบาท 
นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยปรับตัวขึ้น จาก 2 ปัจจัย คือ การเจรจาการค้าระหว่างสหรัฐและจีนสามารถตกลงกันได้บางส่วน และกระบวนการที่อังกฤษจะออกจากสมาชิกภาพสหภาพยุโรป (เบร็กซิต) ที่อาจจะบรรลุข้อตกลงกันได้ โดยอาจยืดเวลาเส้นตายออกไป หรือออกไปแบบมีเงื่อนไข ซึ่งน่าจะได้เห็นในสัปดาห์นี้ ส่งผลให้ดัชนีฯปรับตัวขึ้น เช่นเดียวกับตลาดหุ้นในภูมิภาคเอเชีย 
อย่างไรก็ดี ยังต้องติดตามการพิจารณาร่าง พ.ร.บ.งบประมาณรายจ่ายประจำปี พ.ศ.2563 ซึ่งจะเข้าสู่ที่ประชุมสภาผู้แทนราษฎรในวันพรุ่งนี้ (17 ต.ค.) เป็นวันแรก และสัปดาห์หน้าจะมีการประชุมธนาคารกลางยุโรป (ECB) ส่วนบ้านเรา ติดตามการทยอยประกาศผลประกอบการของบริษัทจดทะเบียนต่อไปแนวโน้มการลงทุนในวันพรุ่งนี้ (17 ต.ค.) นายชัยยศ กล่าวว่า ตลาดฯมีโอกาสปรับตัวขึ้นไปต่อได้ โดยให้แนวรับ 1,625-1,630 จุด ส่วนแนวต้าน 1,640-1,645 จุด5 หลักทรัพย์ที่มีมูลค่าการซื้อขายสูงสุด 
AOT มูลค่าการซื้อขาย 3,986.69 ล้านบาท ปิดที่ 77.00 บาท เพิ่มขึ้น 1.50 บาท
GPSC มูลค่าการซื้อขาย 3,647.93 ล้านบาท ปิดที่ 84.50 บาท เพิ่มขึ้น 3.50 บาท
AWC มูลค่าการซื้อขาย 2,303.32 ล้านบาท ปิดที่ 6.45 บาท เพิ่มขึ้น 0.10 บาท 
GULF มูลค่าการซื้อขาย 1,866.43 ล้านบาท ปิดที่ 171.00 บาท เพิ่มขึ้น 1.00 บาท
PTTGC มูลค่าการซื้อขาย 1,852.99 ล้านบาท ปิดที่ 50.25 บาท ลดลง 1.50 บาท